CELEX: 52021PC0392
Language: mt
Date: 2021-07-14
Title: Proposta għal REGOLAMENT TAL-KUNSILL li jissospendi temporanjament id-dazji awtonomi tat-Tariffa Doganali Komuni fuq l-importazzjonijiet ta’ ċerti prodotti industrijali fil-Gżejjer Kanarji

IL-KUMMISSJONI EWROPEA
            Brussell, 14.7.2021
            COM(2021) 392 final
            2021/0209(CNS)
            Proposta għal
            REGOLAMENT TAL-KUNSILL 
            li jissospendi temporanjament id-dazji awtonomi tat-Tariffa Doganali Komuni fuq l-importazzjonijiet ta’ ċerti prodotti industrijali fil-Gżejjer Kanarji
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u objettivi tal-proposta
            
            
               Ir-Regolament tal-Kunsill (UE) Nru 1386/2011
                  1
                ippreveda s-sospensjoni temporanja tad-dazji awtonomi tat-Tariffa Doganali Komuni fuq l-importazzjonijiet ta’ ċerti prodotti industrijali fil-Gżejjer Kanarji. Il-Gżejjer Kanarji jagħmlu parti mir-Reġjuni Ultraperiferiċi tal-Unjoni Ewropea, li jistgħu jkunu previsti miżuri speċjali għalihom, skont l-Artikolu 349 tat-Trattat dwar il-Funzjonament tal-Unjoni Ewropea (TFUE), sabiex jingħelbu l-iżvantaġġi ekonomiċi li dawn ir-reġjuni jsofru minħabba s-sitwazzjoni ġeografika tagħhom.
            
            
               Il-miżuri previsti fir-Regolament tal-Kunsill (UE) Nru 1386/2011, li kellhom l-għan li jsaħħu l-kompetittività tal-operaturi ekonomiċi lokali u b’hekk jiżguraw impjieg aktar stabbli f’dawn il-gżejjer, jiskadu fil-31 ta’ Diċembru 2021. F’April 2021, il-gvern ta’ Spanja talab l-estensjoni tas-sospensjoni tad-dazji awtonomi tat-Tariffa Doganali Komuni għal għadd ta’ prodotti. Skont it-talba, ir-restrizzjonijiet li qed jiffaċċa r-reġjun, li huma strutturali u permanenti, għadhom relatati mal-iżolament, id-daqs żgħir tas-suq u l-frammentazzjoni tiegħu. Minħabba dawn il-limitazzjonijiet, il-Gżejjer Kanarji għandhom kost ta’ produzzjoni u trasport ogħla, u kostijiet ambjentali ogħla. Huma lanqas ma jistgħu jibbenefikaw mill-globalizzazzjoni bl-istess mod bħal reġjuni Ewropej oħrajn. L-iskema ta’ sospensjoni mitluba hija maħsuba biex tnaqqas dawn ir-restrizzjonijiet fis-suq tal-Gżejjer Kanarji.
            
            
               Barra minn hekk, fl-istess kuntest, l-awtoritajiet Spanjoli talbu s-sospensjoni tad-dazji tat-Tariffa Doganali Komuni għal seba’ kategoriji ġodda ta’ prodotti koperti mill-kodiċijiet NM 3903 19, 5603 94, 5604 10, 7326 90, 7607 20, 8441 40 u 8479 90.
            
            
            
               •Konsistenza mad-dispożizzjonijiet eżistenti fil-qasam ta’ politika
            
            
               Il-Komunikazzjoni tal-2017 dwar “Sħubija strateġika aktar b’saħħitha u mġedda mar-reġjuni ultraperiferiċi tal-UE”
                  2
                tinnota li r-reġjuni ultraperiferiċi għadhom iħabbtu wiċċhom ma’ sfidi serji, li ħafna minnhom huma permanenti. Din il-Komunikazzjoni tippreżenta l-approċċ tal-Kummissjoni f’termini ta’ appoġġ lil dawn ir-reġjuni biex jibnu fuq l-assi uniċi tagħhom u ta’ identifikazzjoni ta’ setturi ġodda li jippermettu t-tkabbir u l-ħolqien tal-impjiegi. 
            
            
               F’dan il-kuntest, l-għan ta’ din il-proposta huwa li tappoġġa lir-reġjun ultraperiferiku ta’ Spanja biex jibni fuq l-assi tiegħu sabiex jippermetti t-tkabbir u l-ħolqien tal-impjiegi fis-settur lokali. Din il-proposta tissupplimenta l-Programm ta’ Soluzzjonijiet Speċifiċi Relatati mal-Periferiċità u l-Insularità (POSEI), li għandu l-għan li jappoġġa s-settur primarju u l-produzzjoni tal-materja prima, il-Fond Ewropew għall-Affarijiet Marittimi u s-Sajd (FEMS) u l-finanzjament tal-Allokazzjoni Addizzjonali Speċifika tal-Fond Ewropew għall-Iżvilupp Reġjonali (FEŻR).
            
            
               Il-Gżejjer Kanarji jibbenefikaw minn miżuri simili oħrajn (tnaqqis fit-tariffi awtonomi), pereżempju, ir-Regolament tal-Kunsill (UE) 2020/1785 tas-16 ta’ Novembru 2020
                  3
                jipprevedi l-ftuħ ta’ kwoti tariffarji awtonomi għall-importazzjonijiet ta’ ċerti prodotti tas-sajd fil-Gżejjer Kanarji. Barra minn hekk, dan ir-reġjun ultraperiferiku jibbenefika minn eżenzjonijiet jew tnaqqis parzjali fit-taxxa AIEM
                  4
                li huma previsti fid-Deċiżjoni tal-Kunsill (UE) 2020/1792 tas-16 ta’ Novembru 2020
                  5
               .
            
            
               •Konsistenza ma' politiki oħra tal-Unjoni
            
            
               Din il-proposta hija konformi mal-politiki tal-Unjoni, b’mod partikolari fir-rigward tal-politika kumplessiva għar-reġjuni ultraperiferiċi u l-politiki fil-qasam tal-kummerċ internazzjonali, il-kompetizzjoni, l-ambjent, l-intrapriża, l-iżvilupp u r-relazzjonijiet esterni.
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               Il-bażi ġuridika għal din il-proposta hija l-Artikolu 349 TFUE. Din id-dispożizzjoni tippermetti lill-Kunsill, b’kont meħud tar-restrizzjonijiet soċjali u ekonomiċi strutturali tar-reġjuni ultraperiferiċi tal-Unjoni (inklużi l-bogħod, l-insularità, id-daqs żgħir, it-topografija diffiċli u d-dipendenza klimatika u ekonomika tagħhom fuq ftit prodotti) jadotta miżuri speċifiċi li jaġġustaw l-applikazzjoni tat-Trattati għal dawk ir-reġjuni. Dawk il-miżuri jikkonċernaw oqsma speċifiċi, inklużi, fost l-oħrajn, il-politiki doganali u kummerċjali.
            
            
               •Sussidjarjetà (għall-kompetenza mhux esklużiva) 
            
            
               Il-proposta taqa’ taħt il-kompetenza esklużiva tal-Unjoni. Għalhekk il-prinċipju tas-sussidjarjetà ma japplikax.
            
            
               •Proporzjonalità
            
         
         
            
               Il-proposta hija konformi mal-prinċipju tal-proporzjonalità għar-raġunijiet li ġejjin:
            
            
               Din it-tip ta’ azzjoni tintuża regolarment bħala strument biex issaħħaħ il-kompetittività tal-operaturi ekonomiċi. L-impożizzjoni ta’ kontrolli tal-użu aħħari f’konformità mad-dispożizzjonijiet tal-Kodiċi Doganali tal-Unjoni u d-dispożizzjonijiet ta’ implimentazzjoni tiegħu hija proċedura stabbilita f’dan il-kuntest u ma toħloqx piżijiet amministrattivi sinifikanti u supplimentari għall-awtoritajiet reġjonali u lokali u għall-operaturi ekonomiċi. 
            
            
               •Għażla tal-istrument
            
            
               
                  Il-proposta hija għal Regolament.
               
            
            
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               ••Konsultazzjonijiet mal-partijiet ikkonċernati
            
            
               Il-grupp ta’ esperti “Grupp dwar il-Kwistjonijiet ta' Ekonomija Tariffarja” (ETQG) li jassisti lill-Kummissjoni fit-tħejjija tal-proposti tal-Kunsill tagħha fil-qasam tal-miżuri tariffarji awtonomi, ġie kkonsultat dwar din il-proposta.
            
            
               •Ġbir u użu tal-għarfien espert
            
            
               Biex teżamina l-impatti tal-miżuri, il-Kummissjoni talbet l-informazzjoni neċessarja mingħand l-awtoritajiet Spanjoli. L-awtoritajiet Spanjoli pprovdew data dwar il-prodotti kkonċernati li kienu ġew importati fil-Gżejjer Kanarji u inkludew analiżi ta’ dawk il-prodotti.
            
            
               Inġabret ukoll informazzjoni għal suġġetti speċifiċi, bħal pereżempju l-impjiegi (mingħand l-Istitut tal-Istatistika tal-Gżejjer Kanarji), it-turiżmu (l-istatistika uffiċjali dwar it-turiżmu fil-Gżejjer Kanarji) u l-konsum (l-Ewrobarometru).
            
            
               •Valutazzjoni tal-impatt
            
            
               
                  Ma twettqet l-ebda valutazzjoni tal-impatt. Il-proposta għandha l-għan li ttawwal il-miżuri attwali li jiskadu fi tmiem l-2021. Valutazzjoni tal-impatt mhix ġustifikata minħabba l-kamp ta’ applikazzjoni limitat ħafna tal-miżuri u l-fatt li ma hemm l-ebda tibdil sinifikanti fir-rigward tal-effetti mistennija.
               
            
            
               •Drittijiet fundamentali
            
            
               Il-proposta ma għandha l-ebda konsegwenza fuq id-drittijiet fundamentali.
            
            
               4.IMPLIKAZZJONIJIET BAĠITARJI
            
            
               Din il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul. Id-dazji doganali mhux miġburin jammontaw għal madwar EUR 3,3 miljun fis-sena. L-effett fuq ir-riżorsi proprji tradizzjonali tal-baġit huwa ta’ EUR 2,5 miljun fis-sena (jiġifieri 75 % tat-total). Id-dikjarazzjoni finanzjarja leġiżlattiva tistabbilixxi l-implikazzjonijiet baġitarji tal-proposta f’aktar dettall.
            
            
               It-telf tad-dħul f’riżorsi proprji tradizzjonali għandu jiġi kkumpensat bl-Introjtu Nazzjonali Gross (ING) tal-Istati Membri abbażi tal-kontribuzzjonijiet għar-riżorsi.
            
            
                
            
            
         
         
            
               2021/0209 (CNS)
            
            
               Proposta għal
            
            
               REGOLAMENT TAL-KUNSILL
            
            
               li jissospendi temporanjament id-dazji awtonomi tat-Tariffa Doganali Komuni fuq l-importazzjonijiet ta’ ċerti prodotti industrijali fil-Gżejjer Kanarji
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 349 tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Wara li l-abbozz tal-att leġiżlattiv intbagħat lill-parlamenti nazzjonali, 
            
            
               Wara li kkunsidra l-opinjoni tal-Parlament Ewropew, 
            
            
               Filwaqt li jaġixxi skont proċedura leġiżlattiva speċjali,
            
            
               Billi:
            
            
               (1)Skont ir-Regolament tal-Kunsill (UE) Nru 1386/2011
                  6
               , is-sospensjoni tad-dazju għal ċerti oġġetti kapitali għall-użu kummerċjali jew industrijali, importati fil-Gżejjer Kanarji, tiskadi fil-31 ta’ Diċembru 2021. 
            
            
               (2)F’April 2021, il-gvern ta’ Spanja talab l-estensjoni tas-sospensjoni tad-dazji awtonomi tat-Tariffa Doganali Komuni għal għadd ta’ prodotti f’konformità mal-Artikolu 349 tat-Trattat. Il-miżuri stabbiliti bir-Regolament (UE) Nru 1386/2011 ikkontribwew b’mod pożittiv għall-iżvilupp tal-ekonomija tal-Gżejjer Kanarji, b’mod partikolari fl-industrija u l-kostruzzjoni, u b’hekk naqqsu l-impatt qawwi tal-iżvantaġġi ekonomiċi u kummerċjali kkawżati mid-distanza, l-insularità u ċ-ċokon ta’ dawn il-gżejjer.
            
            
               (3)L-ekonomija tal-Gżejjer Kanarji għadha affettwata b’mod negattiv miċ-ċokon tas-suq tal-gżejjer, mill-frammentazzjoni u l-bogħod tiegħu mill-Ewropa, b’mod partikolari l-livell għoli ta’ qgħad u l-ispejjeż ogħla fil-produzzjoni u d-distribuzzjoni minn dawk tal-operaturi ekonomiċi fl-Ewropa kontinentali. Filwaqt li r-rata tal-qgħad tal-Gżejjer Kanarji wriet xi titjib sal-2019, il-qgħad żdied minn 20,5 % fl-2019 għal 22,6 % fl-2020, ferm ogħla mill-medji nazzjonali u tal-Unjoni ta’ 15,5 % u 7,1 %, rispettivament (Eurostat, 2021).
            
            
               (4)Barra minn hekk, il-kriżi tal-COVID-19 waqqfet l-attività turistika fil-Gżejjer Kanarji li, fl-2020, wasslet għal tnaqqis stmat ta’ madwar 20 % tal-PDG. Barra minn hekk, kien hemm reċessjoni fl-attività tal-kostruzzjoni u industrijali bi tnaqqis stmat ta’ 13 %, meta mqabbel mal-2019. 
            
            
               (5)Huwa għalhekk xieraq li tiġi estiża s-sospensjoni tad-dazji tat-Tariffa Doganali Komuni għal ċerti oġġetti kif elenkati fl-Annessi I u II tar-Regolament (UE) Nru 1386/2011 sabiex:
            
            
               –tiżgura s-sostenibbiltà tal-effetti pożittivi tar-Regolament (UE) Nru 1386/2011; 
            
            
               –tikkontribwixxi għad-diversifikazzjoni tal-ekonomija; 
            
            
               –tiżgura tkabbir kostanti u l-ħolqien ta’ impjiegi fl-industrija u l-kostruzzjoni; 
            
            
               –issaħħaħ l-innovazzjoni; 
            
         
         
            
               –tnaqqas id-dipendenza tal-ekonomija lokali fuq is-settur tas-servizzi; 
            
            
               –tikkomplementa miżuri oħrajn iddedikati għall-istabbilizzazzjoni tal-ambjent ekonomiku u soċjali fil-Gżejjer Kanarji. 
            
            
               (6)Minbarra l-kategoriji tal-prodotti koperti mir-Regolament (UE) Nru 1386/2011, fl-istess kuntest il-gvern ta’ Spanja talab is-sospensjoni tad-dazji tat-Tariffa Doganali Komuni għal seba’ kategoriji ġodda ta’ prodotti koperti mill-kodiċijiet NM 3903 19, 5603 94, 5604 10, 7326 90, 7607 20, 8441 40 u 8479 90. Jenħtieġ li dik it-talba tiġi aċċettata peress li dawk is-sospensjonijiet, li jinkludu magni għal skopijiet industrijali u materja prima, isaħħu l-ekonomija tal-Gżejjer Kanarji.
            
            
               (7)Sabiex jiġi żgurat li l-operaturi ekonomiċi li jinsabu fit-territorju tal-Gżejjer Kanarji biss jibbenefikaw minn dawk il-miżuri tariffarji, jenħtieġ li s-sospensjonijiet isiru kundizzjonali fuq l-użu aħħari tal-prodotti, f’konformità mar-Regolament (UE) Nru 952/2013 tal-Parlament Ewropew u tal-Kunsill
                  7
                u r-Regolament ta’ Implimentazzjoni tal-Kummissjoni (UE) Nru 2015/2447
                  8
               .
            
            
               (8)F'każ ta’ devjazzjoni tat-traffiku kummerċjali u sabiex jiġu żgurati kundizzjonijiet uniformi għall-implimentazzjoni ta’ dan ir-Regolament, jenħtieġ li jingħataw setgħat ta’ implimentazzjoni lill-Kummissjoni li jippermettulha tirtira temporanjament is-sospensjoni. Jenħtieġ li dawk is-setgħat ikunu eżerċitati f'konformità mar-Regolament (UE) Nru 182/2011 tal-Parlament Ewropew u tal-Kunsill
                  9
               . 
            
            
               (9)Il-miżuri previsti f’dan ir-Regolament jenħtieġ li jiżguraw il-kontinwità wara li jiskadi r-Regolament (UE) Nru 1386/2011. Għalhekk, huwa xieraq li jiġu applikati l-miżuri previsti f’dan ir-Regolament mill-1 ta’ Jannar 2022 sal-31 ta’ Diċembru 2031,
            
            
               ADOTTA DAN IR-REGOLAMENT:
            
            
               Artikolu 1
            
            
               Mill-1 ta’ Jannar 2022 sal-31 ta’ Diċembru 2031, id-dazji tat-Tariffa Doganali Komuni, imsemmijin fl-Artikolu 56(2), il-punt (c), tar-Regolament (UE) Nru 952/2013, applikabbli għall-importazzjonijiet fil-Gżejjer Kanarji ta’ oġġetti kapitali għal użu kummerċjali jew industrijali koperti mill-kodiċijiet NM elenkati fl-Anness I, għandhom jiġu sospiżi kompletament. 
            
            
               Dawn l-oġġetti għandhom jintużaw f'konformità mad-dispożizzjonijiet rilevanti tar-Regolament (UE) Nru 952/2013 u tar-Regolament (UE) 2015/2447 għal perjodu ta’ mill-inqas 24 xahar wara r-rilaxx f'ċirkolazzjoni libera mill-operaturi ekonomiċi li jinsabu fil-Gżejjer Kanarji. 
            
            
               Artikolu 2
            
            
               Mill-1 ta’ Jannar 2022 sal-31 ta’ Diċembru 2031, id-dazji tat-Tariffa Doganali Komuni, imsemmijin fl-Artikolu 56(2), il-punt (c), tar-Regolament (UE) Nru 952/2013 applikabbli għall-importazzjonijiet fil-Gżejjer Kanarji ta’ materja prima, partijiet u komponenti koperti mill-kodiċijiet NM elenkati fl-Anness II u użati għat-trasformazzjoni industrijali jew għall-manutenzjoni fil-Gżejjer Kanarji, għandhom jiġu sospiżi bis-sħiħ.
            
            
               Artikolu 3
            
            
               Is-sospensjoni tad-dazji msemmijin fl-Artikoli 1 u 2 għandha tkun soġġetta għal superviżjoni doganali tal-użu aħħari skont l-Artikolu 254 tar-Regolament (UE) Nru 952/2013. 
            
            
               Artikolu 4
            
            
               1.Meta l-Kummissjoni jkollha raġunijiet biex temmen li s-sospensjonijiet stabbiliti f’dan ir-Regolament ikunu wasslu għal devjazzjoni tal-kummerċ ta’ prodott speċifiku, hija għandu jkollha s-setgħa li tadotta atti ta’ implimentazzjoni li jirtiraw is-sospensjoni temporanjament fir-rigward ta’ dak il-prodott għal perjodu mhux itwal minn 12-il xahar. Dawk l-atti ta’ implimentazzjoni għandhom jiġu adottati f’konformità mal-proċedura tal-eżami msemmija fl-Artikolu 5(2). 
            
            
               Id-dazji tal-importazzjoni fuq prodotti li għalihom is-sospensjoni tkun ġiet irtirata b'mod temporanju għandhom jiġu protetti b’garanzija, u r-rilaxx tal-prodotti kkonċernati għaċ-ċirkolazzjoni libera fil-Gżejjer Kanarji għandu jkun bil-kundizzjoni li dik il-garanzija tingħata. 
            
            
               2.Meta l-Kunsill jiddeċiedi, f'konformità mal-proċedura stabbilita fit-Trattat, f'perjodu ta’ 12-il xahar, li jenħtieġ li s-sospensjoni tiġi rtirata b'mod definittiv, l-ammonti tad-dazji protetti bil-garanziji għandhom jinġabru b'mod definittiv.
            
            
               3.Jekk ma tiġi adottata l-ebda deċiżjoni definittiva fil-perjodu ta’ 12-il xahar f'konformità mal-paragrafu 2, il-garanziji għandhom jiġu rilaxxati. 
            
            
               Artikolu 5
            
         
         
            
               1.Il-Kummissjoni għandha tkun assistita mill-Kumitat tal-Kodiċi Doganali, stabbilit bl-Artikolu 285(1) tar-Regolament (UE) Nru 952/2013. 
            
            
               2.Meta ssir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011. 
            
            
               Artikolu 6
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu japplika mill-1 ta’ Jannar 2022.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
            
               DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUSSIVAMENT LIMITAT GĦAN-NAĦA TAD-DĦUL
            
            
               1.ISEM IL-PROPOSTA:
            
            
               Ir-Regolament tal-Kunsill li jissospendi temporanjament id-dazji awtonomi tat-Tariffa Doganali Komuni fuq l-importazzjonijiet ta’ ċerti prodotti industrijali fil-Gżejjer Kanarji.
            
            
               2.LINJI BAĠITARJI:
            
            
               Kapitolu u Artikolu: Kap. 12 Art. 120
            
            
               Ammont ibbaġitjat għas-sena 2021: € 17 605 700 000
            
            
               3.IMPATT FINANZJARJU 
            
            
               ◻
                     Il-proposta ma għandha l-ebda implikazzjoni finanzjarja
            
            
               X
                     Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul – l-effett huwa kif ġej:
            
            
               (f’miljuni ta’ EUR sa ċifra waħda wara l-punt deċimali)
            
            
                     
                  
                  
                     
                  
               
                     
                        Linja baġitarja
                     
                  
                  
                     
                        Dħul
                           10
                        
                     
                  
                  
                     
                        perjodu, jibda jj/xx/ssss
                     
                  
                  
                     
                        [Sena 2022 –2031]
                     
                  
               
                     
                        Artikolu 120
                     
                  
                  
                     
                        Impatt fuq ir-riżorsi proprji
                     
                  
                  
                     
                        01/01/2022 - 31/12/2031
                     
                  
                  
                     
                        -2,5/sena
                     
                  
               
         
            
               Sabiex l-operaturi ekonomiċi jkunu jistgħu jieħdu deċiżjonjiet dwar investiment fit-tul jenħtieġ li s-sospensjonijiet proposti jibqgħu fis-seħħ għal 10 snin.
            
            
               Il-proposta tissostitwixxi l-miżuri introdotti bir-Regolament tal-Kunsill (UE) Nru 1386/2011 li jiskadi fil-31.12.2021.
            
            
               Stima tal-ispiża ta’ din l-operazzjoni
            
            
               Abbażi tal-informazzjoni pprovduta mill-awtoritajiet reġjonali, l-impatt fuq it-telf tad-dħul li jirriżulta minn dan ir-Regolament huwa stmat għal MEUR 3,3 (ammont gross, inklużi l-ispejjeż tal-ġbir) x 0,75 = MEUR 2,5/sena għall-perjodu 01.01.2012 - 31.12.2021. Madankollu, peress li l-proposta ttawwal il-miżuri li huma fis-seħħ bħalissa, prattikament mhu se jkun hemm l-ebda bidla fil-livell tar-Riżorsi Proprji Tradizzjonali mhux miġburin, meta dan ir-regolament jidħol fis-seħħ.
            
            
               4.MIŻURI KONTRA L-FRODI
            
            
               Se jitwettqu kontrolli fuq l-użu aħħari ta’ wħud mill-prodotti koperti minn dan ir-Regolament tal-Kunsill f’konformità mal-Artikolu 254 tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni. 
            
         
         
            
                  
                     (1)
                  
                        ĠU L 345, 29.12.2011, p. 1.
               
               
                  
                     (2)
                  
                        COM(2017) 623 final. 
               
               
                  
                     (3)
                  
                        ĠU L 403, 1.12.2020, p. 1.
               
               
                  
                     (4)
                  
                        It-taxxa magħrufa bħala “Arbitrio sobre las Importaciones y Entregas de Mercancías en las islas Canarias” (it-taxxa AIEM).
               
               
                  
                     (5)
                  
                        ĠU L 402, 1.12.2020, p.13.
               
               
                  
                     (6)
                  
                        Ir-Regolament tal-Kunsill (UE) Nru 1386/2011 tad-19 ta’ Diċembru 2011 li temporanjament jissospendi d-dazji awtonomi tat-Tariffa Doganali Komuni fuq importazzjonijiet ta’ ċerti prodotti industrijali fil-Gżejjer Kanarji (ĠU L 345, 29.12.2011, p. 1).
               
               
                  
                     (7)
                  
                        Ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
               
               
                  
                     (8)
                  
                        Ir-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tal-Kodiċi Doganali tal-Unjoni (ĠU L 343, 29.12.2015, p. 558).
               
               
                  
                     (9)
                  
                        Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13).
               
               
                  
                     (10)
                  
                        Fir-rigward tar-riżorsi proprji tradizzjonali (dazji agrikoli, imposti taz-zokkor, dazji doganali) l-ammonti indikati jridu jkunu ammonti netti, jiġifieri ammonti grossi wara t-tnaqqis tal-25 % tal-ispejjeż tal-ġbir.
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 14.7.2021
            COM(2021) 392 final
            ANNESSI 
            tal-
            Proposta għal REGOLAMENT TAL-KUNSILL
            li jissospendi temporanjament id-dazji awtonomi tat-Tariffa Doganali Komuni fuq l-importazzjonijiet ta’ ċerti prodotti industrijali fil-Gżejjer Kanarji
            
               
         
         
            
               ANNESS I
            
            
               Oġġetti kapitali għal użu kummerċjali jew industrijali li bħalissa huma koperti mill-kodiċijiet NM
                  1
               :
            
            
            
                     
                        4011 20
                     
                  
                  
                     
                        8418 61 00
                     
                  
                  
                     
                        8519 20
                     
                  
                  
                     
                        9006 30 00
                     
                  
               
                     
                        4011 30 00
                     
                  
                  
                     
                        8418 69 00
                     
                  
                  
                     
                        8701
                     
                  
                  
                     
                        9006 53
                     
                  
               
                     
                        4011 70 00
                     
                  
                  
                     
                        8418 91 00
                     
                  
                  
                     
                        8702
                     
                  
                  
                     
                        9006 59
                     
                  
               
                     
                        4011 80 00
                     
                  
                  
                     
                        8418 99
                     
                  
                  
                     
                        8704 21 
                     
                  
                  
                     
                        9007 10 00
                     
                  
               
                     
                        4011 90 00
                     
                  
                  
                     
                        8427
                     
                  
                  
                     
                        8704 22
                     
                  
                  
                     
                        9007 20 00
                     
                  
               
                     
                        5608
                     
                  
                  
                     
                        8431 20 00
                     
                  
                  
                     
                        8704 23
                     
                  
                  
                     
                        9008 50 00
                     
                  
               
                     
                        6403 40 00
                     
                  
                  
                     
                        8441 40 00
                     
                  
                  
                     
                        8704 31 
                     
                  
                  
                     
                        9010 10 00
                     
                  
               
                     
                        6403 51 05
                     
                  
                  
                     
                        8450 11 90
                     
                  
                  
                     
                        8704 32
                     
                  
                  
                     
                        9011 20 90 
                     
                  
               
                     
                        6403 59 05
                     
                  
                  
                     
                        8450 12 00
                     
                  
                  
                     
                        8704 41
                     
                  
                  
                     
                        9030 33 20
                     
                  
               
                     
                        6403 91 05
                     
                  
                  
                     
                        8450 19 00
                     
                  
                  
                     
                        8704 42
                     
                  
                  
                     
                        9106
                     
                  
               
                     
                        6403 99 05
                     
                  
                  
                     
                        8450 20 00
                     
                  
                  
                     
                        8704 43
                     
                  
                  
                     
                        9107 00 00
                     
                  
               
                     
                        8415
                     
                  
                  
                     
                        8450 90 00
                     
                  
                  
                     
                        8704 51
                     
                  
                  
                     
                        9207
                     
                  
               
                     
                        8418 30 80
                     
                  
                  
                     
                        8472 30 00
                     
                  
                  
                     
                        8704 52
                     
                  
                  
                     
                        9506 91 90
                     
                  
               
                     
                        8418 40 80
                     
                  
                  
                     
                        8479 90 
                     
                  
                  
                     
                        8704 60
                     
                  
                  
                     
                        9507 10 00
                     
                  
               
                     
                        8418 50
                     
                  
                  
                     
                        8501
                     
                  
                  
                     
                        8704 90 00
                     
                  
                  
                     
                        9507 20 90
                     
                  
               
                     
                  
                  
                     
                  
                  
                     
                        8705
                     
                  
                  
                     
                        9507 30 00
                     
                  
               
               ANNESS II
            
            
               Materja prima, partijiet u komponenti użati 
               għal finijiet agrikoli, għat-trasformazzjoni industrijali jew għall-manutenzjoni li bħalissa huma koperti mill-kodiċijiet NM
                  2
               : 
            
            
                     
                        3901
                     
                  
                  
                     
                        5208
                     
                  
                  
                     
                        5507 00 00
                     
                  
                  
                     
                        7601
                     
                  
               
                     
                        3902 10 00
                     
                  
                  
                     
                        5209
                     
                  
                  
                     
                        5508 10 10
                     
                  
                  
                     
                        7607 20
                     
                  
               
                     
                        3903 11 00
                     
                  
                  
                     
                        5210
                     
                  
                  
                     
                        5508 20 10
                     
                  
                  
                     
                        8529 90 
                     
                  
               
                     
                        3903 19 00
                     
                  
                  
                     
                        5212
                     
                  
                  
                     
                        5509
                     
                  
                  
                     
                        8706 00
                     
                  
               
                     
                        3904 10 00
                     
                  
                  
                     
                        5401 10 12
                     
                  
                  
                     
                        5510
                     
                  
                  
                     
                        8707
                     
                  
               
                     
                        3906 10 00
                     
                  
                  
                     
                        5401 10 14
                     
                  
                  
                     
                        5512
                     
                  
                  
                     
                        8708
                     
                  
               
                     
                        4407 21
                     
                  
                  
                     
                        5401 20 10
                     
                  
                  
                     
                        5513
                     
                  
                  
                     
                        8714 
                     
                  
               
                     
                        4407 22 
                     
                  
                  
                     
                        5402
                     
                  
                  
                     
                        5514
                     
                  
                  
                     
                        9002 90 00
                     
                  
               
                     
                        4407 23
                     
                  
                  
                     
                        5403
                     
                  
                  
                     
                        5515
                     
                  
                  
                     
                        9006 91 00
                     
                  
               
                     
                        4407 25
                     
                  
                  
                     
                        5404 11 00
                     
                  
                  
                     
                        5516
                     
                  
                  
                     
                        9007 91 00
                     
                  
               
                     
                        4407 26
                     
                  
                  
                     
                        5404 90
                     
                  
                  
                     
                        5603 94
                     
                  
                  
                     
                        9007 92 00
                     
                  
               
                     
                        4407 29
                     
                  
                  
                     
                        5407
                     
                  
                  
                     
                        5604 10 00
                     
                  
                  
                     
                        9008 90 00
                     
                  
               
                     
                        4407 99 40
                     
                  
                  
                     
                        5408
                     
                  
                  
                     
                        6001
                     
                  
                  
                     
                        9010 90 80
                     
                  
               
                     
                        4410
                     
                  
                  
                     
                        5501
                     
                  
                  
                     
                        6002
                     
                  
                  
                     
                        9104 00 00
                     
                  
               
                     
                        4412 
                     
                  
                  
                     
                        5502
                     
                  
                  
                     
                        6217 90
                     
                  
                  
                     
                        9108
                     
                  
               
                     
                        5108
                     
                  
                  
                     
                        5503
                     
                  
                  
                     
                        6305
                     
                  
                  
                     
                        9109
                     
                  
               
                     
                        5110 00 00
                     
                  
                  
                     
                        5504
                     
                  
                  
                     
                        6309 00 00
                     
                  
                  
                     
                        9110 
                     
                  
               
                     
                        5111 
                     
                  
                  
                     
                        5505
                     
                  
                  
                     
                        6406
                     
                  
                  
                     
                        9111
                     
                  
               
                     
                        5112 
                     
                  
                  
                     
                        5506
                     
                  
                  
                     
                        7326 90
                     
                  
                  
                     
                        9112
                     
                  
               
                     
                        5205
                     
                  
                  
                     
                  
                  
                     
                  
                  
                     
                        9114
                     
                  
               
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
         
         
            
                  
                     (1)
                  
                        Kif definit fir-Regolament tal-Kummissjoni (UE) 2021/XXXX ta’ XX ta’ Settembru 2021 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana. (ĠU L XXX, XX.10.2021, p. 1). 
               
               
                  
                     (2)
                  
                        Kif definit fir-Regolament tal-Kummissjoni (UE) 2021/XXXX ta’ XX ta’ Settembru 2021 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana. (ĠU L XXX, XX.10.2021, p. 1).